MÖKKI JA KOTI AHVENANMAALLA: PATIKOINTIA
Tehtiin tänään patikkaretki pitkospuita pitkin. Molemmilla oli reput selässä ja mukana oli evästä voileivästä ja makkarasta kahviin, sekä tietysti juomiseksi vettä. Lämpötila oli +7, joten kovin lämpimästi ei tarvinnut pukeutua. Muuten sää oli pilvipoutainen, eikä tuullut ollenkaan.
Pitkospuita pitkin oli helppo kulkea, joskin maaston korkeuserojen vuoksi nousuja ja laskuja oli aika paljon.
Kävelyreittimme kääntöpaikalla oli laavu, jossa sai paistaa makkaraa, keittää kahvia ja syödä eväitä, tai vain levähtää hetken. Kymmenkunta muutakin patikoijaa oli laavulla.
Syötyämme lähdimme paluumatkalle.
Mökillä päästiin saunaan raittiissa ilmassa ulkoilun jälkeen.
Tänään ei olekaan ohjelmassa mitään muuta suunniteltua. Rauhallista iltaa TV:tä katsellen täällä vietetään ja poltellaan kynttilöitä.
Susanna 6.10.2014 18.57
Eksoottisia maisemia :-)
Erityisesti purot ovat ihania!
kristiina kortelahti 7.10.2014 21.56
Ihanalta kuulostaa kun yht´äkkiä hiljaisessa metsässä alkaa kuulua puron solina!
arleena 6.10.2014 22.08
Kaunis luonto rentouttaa. Mukava nauttia nuotiolla ruokaa ja juomaa, maistunee aina hyvältä.
kristiina kortelahti 7.10.2014 21.58
Ulkonahan kaikki maistuu paremmalta ja kahvin tuoksu tuntuu voimakkaammalta kuin sisällä.